nahid-hub/BLUGE-bengali-wikipedia-section-title-prediction huggingface dataset:
কারার গান গাওয়া এবং লেখার ভঙ্গীর সাথে কিছু অনন্য সংগীত শিল্পীদের উপমিত করা হয়ে থাকে, যাদের মধ্যে লর্ড, এ্যামি ওয়াইনহাউস, রিয়ানা, এবং নোরা জোন্স অন্যতম। তাকে বিভিন্ন রেডিও স্টেশনের অনুষ্ঠানে হাজির হতে দেখা যায়; সেই সঙ্গে বোষ্টোন শহরের মিক্স ১০৪.১ রেডিওর "১৫ সেকেন্ডেস অব ফেইম" অনুষ্ঠানটিতেও হাজির হয়েছিলেন। ২০১৫ সালে, তিনি ইপি এন্টারটেইনমেন্ট নামক একটি ছাপা প্রতিষ্ঠানের সাথে একটি চুক্তিতে আবদ্ধ হন, তার পাশাপাশি ড্যাফ জ্যাম রেকর্ডিংসের সংবিভাগের সাথেও। 
২০১৬ জুনো অ্যাওয়ার্ডে, কারাকে ২০১৬ সালের সেরা সাফল্যমন্ডিত গায়িকা/তারকা অ্যাওয়ার্ড দেওয়া হয়। ২০১৬ সালের ৭ই মার্চে, তার "অয়াইল্ড থিংগ্স" গানটির অফিসিয়াল গানের ভিডিও মুক্তি পায়। ২০১৬ সালের এপ্রিলে, কারা ঘোষণা করেন, যে তিনি ব্রিটিশ অল্টারনেটিভ রক ব্যান্ড কোল্ডপ্লে এর এ্য হেড ফুল অব ড্রিমস ট্যুরের ইউরোপিয়ান এবং উওর আমেরিকান অংশে তাদের সমর্থনকারী গায়িকা হিসেবে তিনি অংশ নিবেন, এবং সেখানে ব্রিটিশ গ্রামি জয়ী গায়িকা এবং গীতিকার ফক্সেস এর পাশাপাশি অংশ নিবেন। ২০১৬ সালের ২৩শে জুনে, গায়ক ট্রয়ে সিভানের "অয়াইল্ড" গানটির পুনরায়-প্রকাশ সংস্করণে কারাকে সাহায্যকারী গায়িকা হিসেবে দেখা যায়। ২০১৬ সালের ২৪শে জুনে তিনি জন পাওয়েল টেন্টের গ্লাস্টনব্যারি ফেস্টাভালে গান পরিবেশন করেন। ২০১৬ সালের ৩রা নভেম্বরে ডিজনির সিনেমা "মোয়ানা" এর জন্য গাওয়া তার একটি একক "হাউ ফার ইট উইল গো"এর গানের ভিডিও মুক্তি পায়। গানটির গীতিকার ছিলেন লিন-ম্যানুয়েল মিরান্ডা, এবং প্রযোজনা করেছিলেন অক ফেল্ডার আর ভিডিওটির নির্দেশনা প্রদান করেন আয়্যা টানিম্যুরা.
সঠিক অনুচ্ছেদ শিরোনাম কোনটি?
titleA. প্রভাববিশিষ্ট
titleB. প্রারম্ভিক জীবন এবং শিক্ষা
titleC. পুরস্কার ও মনোনয়ন
titleD. সংগীত জীবন
উত্তর: titleD
গ্রামে কালীপূজা হয়, পূজোতে সবাই চাঁদা দেয়, কিন্তু রামকেশবের চাঁদা মাফ হয়ে যায় তার ছেলে পাগল বলে। রামপ্রসাদ চাঁদা না দেওয়ার জন্য সে সঙ্কোচে প্রসাদ খায় না এবং তার ছেলে কিশোরকেও ঘরে বন্ধ করে রাখে পূজোর চারদিন। উত্তরায়ণ সংক্রান্তির দিন মালোরা প্রচুর খরচ করে খাওয়া দাওয়া করে। তাতে রামকেশব ঠিক করে সেও রামপ্রসাদ, মঙ্গলা ও তার ছেলে মোহন, সুবলার শ্বশুরবাড়ির লোকজন আর গ্রামের নতুন বাসিন্দা অনন্তর মাকে নিমন্ত্রণ করে খাওয়াবে। সুবলার বউ অনন্তর মাকে রামকেশবের বাড়িতে রান্নাঘরে পিঠা বানাতে নিয়ে যায়। সেখানে দুজনের কথোপকথনে জানা যায় যে কিশোর পাগল হয়ে বাড়ি আসার পর, বাসন্তীর বাবা কিশোরের বদলে সুবলের সাথে বাসন্তীর বিয়ে দেয়। সুবল একদিন কালোবরণের নৌকায় জিয়লের ক্ষেপ দিতে যায়। যখন নদীতে হঠাৎ তুফান আসে তখন সবাই নৌকা থেকে ঝাঁপ দিলেও সুবলের উপর নির্দেশ আসে লগি ঠেকিয়ে নৌকা বাঁচানোর জন্য। কিন্তু তা করতে গিয়ে সে নৌকার তলায় চাপা পড়ে মারা যায়। এরপর থেকে অনন্তর মা প্রায় লুকিয়ে কিশোরকে দেখত। শীতে কিশোরের পাগলামি বেড়ে যায়। এরপর আরেক পাগলের সঙ্গে পড়ে নিজেকে জখম করতে থাকে। শেষে অনন্তর মা বাধ্য হয়ে কিশোরের সেবা করতে শুরু করে এবং কিশোর খানিকটা ভালো হয়ে ওঠে। এরপর দোলের দিন আসে; অনন্তর মা কিশোরকে রঙ মাখাতে যায়। কিন্তু রঙ মাখানোর পর কিশোর হঠাৎ অনন্তর মাকে পাঁজকোলা করে তুলে নেয় আর মূর্ছা যাওয়া অনন্তর মার আবরণ সরে যাওয়া বুকে মুখ ঘষতে থাকে। এসব দেখে গ্রামের মানুষ কিশোরকে প্রচন্ড মারধর করে। মারের চোটে কিশোর পরদিন ভোরে মারা যায়। আর তার চারদিন পরে অনন্তর মা মারা যায়।

সঠিক অনুচ্ছেদ শিরোনাম কোনটি?
titleA. জন্ম মৃত্যু বিবাহ
titleB. নয়া বসত
titleC. কাহিনী সংক্ষিপ্তসার
titleD. ভাসমান
উত্তর: titleA
আম্পায়ার নির্বাচিত প্যানেল বিশ্বকাপ ক্রিকেটে খেলা পরিচালনা করার জন্য ১জন সংরক্ষিত আম্পায়ার হিসেবে এনামুল হককে ছাড়াও ১৮জন আম্পায়ার মনোনীত করে। তন্মধ্যে ৫ জন অস্ট্রেলিয়ার, ৬ জন এশিয়ার, ৩ জন ইংল্যান্ডের, ২ জন নিউজিল্যান্ডের ও ১ জন করে দক্ষিণ আফ্রিকা এবং ওয়েস্ট ইন্ডিজের। নিচে ছক আকারে আম্পায়ারদের তালিকা দেখানো হলো:-







সঠিক অনুচ্ছেদ শিরোনাম কোনটি?
titleA. প্রস্তুতিমূলক খেলা
titleB. পুরস্কার
titleC. সম্প্রচার
titleD. আম্পায়ারগণ
উত্তর: titleD
ধুবড়ী নামটি চাঁদ সওদাগরের আখ্যানের সাথে জড়িত। সাপের দেবী মনসার ভগ্নী নেতাই আছিল একজন ধুবুনী। নেতাইর পরামর্শ মতে কাজ করে সতী বেহুলা তার স্বামী লক্ষীন্দরের জীবন যমের হাত থেকে ফিরিয়ে আনতে সক্ষম হয়েছিল। প্রবাদ আছে যে এই নেতাই ধুবুনীর কাপড় ধোবার ঘাট ছিল বর্তমানের ধুবড়ী নগরের ব্রহ্মপুত্রের তীরে। "নেতাই ধুবুনীর ঘাটে" থাকা একটা প্রকাণ্ড শিলাতে হেনো নেতায়ে কাপড় ধুয়েছিল। এই ধুবুনী শব্দর থেকেই ধুবড়ী শব্দটার উত্পত্তি হয়েছে।

সঠিক অনুচ্ছেদ শিরোনাম কোনটি?
titleA. ভাষা
titleB. দর্শনীয় স্থান
titleC. ধুবড়ী নামের উৎপত্তি
titleD. ইতিহাস
উত্তর: titleC
এই নামসমূহের ব্যাপারে কুরআনের বর্ণনায় আল্লাহ তাআলার উদ্ধৃতি এসেছে 

অনেকগুলো হাদিস দ্বারাই প্রমাণিত যে, মুহাম্মাদ (সাঃ) আল্লাহ'র অনেকগুলো নাম-এর উল্লেখ করেছেন।

উদাহরণস্বরূপ একটি বিশুদ্ধ হাদিসে হযরত আবু হোরায়রা (রাঃ) নবী মুহাম্মাদ (সাঃ) এর উক্তি বর্ণনা করেন, 
অর্থাৎ, 

কুরআনের বর্ণনায় আল্লাহ'র গুণবাচক নামসমূহকে "সুন্দরতম নামসমূহ" বলে উল্লেখ করা হয়েছে। 
(নিম্ন-বর্ণিত দেখুন সূরা আল আরাফ , বনী-ইসরাঈল , ত্বোয়া-হা , আল হাশ্‌র )।

সঠিক অনুচ্ছেদ শিরোনাম কোনটি?
titleA. হাদীসে প্রাপ্ত আল্লাহ'র ৯৯টি নাম
titleB. এই নামগুলো দ্বারা কোনো ব্যক্তির নামকরণ
titleC. ইসলামিক পরিভাষায় আল্লাহর সর্বশ্রেষ্ঠ নাম
titleD. উৎস এবং ইতিহাস
উত্তর: titleD
আলমোরা শহর কুমাওন জেলার প্রশাসনিক সদর দফতর ছিল; যা ১৮১৫ সালে অ্যাংলো-গোর্খার যুদ্ধে গোর্খা সেনাবাহিনীর পরাজয়ের পর এবং ১৮১৬ সালের সুগাউলি চুক্তি অনুযায়ী গঠিত হয়। কুমাওন জেলা টেরাই জেলা ও তার সদরদপ্তর কাশিপুর বাদে পুরো কুমাওন বিভাগের সমন্বয়ে গঠিত ছিল। ১৮৩৭ সালে গারোয়ালকে আলাদা জেলার মর্যাদা দেয়া হয় এবং এর সদরদপ্তর হয় পুরি। ১৮৯১ সালে কুমাওন জেলাকে ভেঙে নৈনিতাল জেলা গঠিত হয় এবং কুমাওন জেলার নাম পরিবর্তন করে এর সদরদপ্তরের নামে আলমোড়া জেলা করা হয়।

১৯৬০-এর দশক পর্যন্ত বাগেশ্বর জেলা, পিথোরাগড় জেলা, চম্পাবত জেলা এ জেলার অন্তর্গত ছিল। ১৯৬০ সালের ২৪ ফেব্রুয়ারি আলমোড়া জেলা থেকে পিথোরাগড় জেলা গঠিত হয়। ১৯৯৭ সালের ১৫ সেপ্টেম্বর বাগেশ্বর জেলা গঠন করা হয়েছিল। ২০১১ সালে অবশিষ্ট আলমোড়া জেলাকে ভেঙে রানিক্ষেত জেলা গঠনের প্রস্তাব করা হয়েছে, যা এখন বাস্তবায়ন করা হয়নি।

সঠিক অনুচ্ছেদ শিরোনাম কোনটি?
titleA. প্রশাসনিক বিভাগ
titleB. ভূগোল
titleC. জনসংখ্যা
titleD. ইতিহাস
উত্তর: titleD
অগ্নিকাণ্ডের পর আগুন দ্রুত অন্যান্য তলায় ছড়িয়ে পরে। ভবনের ভেতর আটকা পরা অনেকে ভবনের কাঁচ ভেঙ্গে ও রশি দিয়ে নামার চেষ্টা করেন। এ সময় কয়েকজন নিচে পরে গিয়ে নিহত হন। আগুন নিয়ন্ত্রণে আনতে ও উদ্ধার কার্যক্রম পরিচালনা করে ফায়ার সার্ভিসের ১৭টি ইউনিট। একই সাথে বিমানবাহিনী, সেনাবাহিনী, নৌবাহিনী ও পুলিশের সদস্যরা উদ্ধারকাজে যোগ দেন। এছাড়া ঘটনাস্থলে ৪০-৫০টি অ্যাম্বুলেন্স দিয়ে সেবা প্রদান করা হয়। বেলা ৩টার দিকে উদ্ধারকাজে হেলিকপ্টার ব্যবহার শুরু হয়। এছাড়াও হেলিকপ্টার দিয়ে পাশের গুলশান-বনানী লেক থেকে পানি সংগ্রহ করে ভবনে ছিটানো হয়। বিকাল ৫টার দিকে আগুন নিয়ন্ত্রণে আসে।

সঠিক অনুচ্ছেদ শিরোনাম কোনটি?
titleA. ঘটনাক্রম
titleB. হতাহত
titleC. কারণ
titleD. অগ্নিকাণ্ড
উত্তর: titleA
কোপারনিকাস বুধের তিনটি পর্যবেক্ষণ করেন যার মধ্যে ত্রুটি ছিল ৩,-১৫,১ মিনিট চাপ। তিনি ভেনাসের পর্যবেক্ষণ করেন যার ত্রুটি ছিল -২৪ মিনিট চাপ। মঙ্গলের চারটি পর্যবেক্ষণ করেন করেন যার ত্রুটির মান ছিল ২,২০,৭৭,১৩৭ মিনিট চাপ। জুপিটার পর্যবেক্ষণে ৪ টি ত্রুটি পাওয়া যায় সেগুলো হল ৩২,৫১,-১১ এবং ২৫ মিনিট চাপ। শনির সাথেও ৪ টি পর্যবেক্ষণ ত্রুটি ছিল ৩১, ২০,২৩ এবং -৪ মিনিট চাপ।

সঠিক অনুচ্ছেদ শিরোনাম কোনটি?
titleA. গ্রহ পর্যবেক্ষণ
titleB. নাম
titleC. মৃত্যু
titleD. কোপার্নিকাস পদ্ধতি
উত্তর: titleA
দেশি কানিবক হাওর, বিল, জলা, খাল, নদী, ধানক্ষেত ও প্যারাবনে বিচরণ করে। ময়লার স্তুপেও এদের দেখা যায়, তবে কম। শহরাঞ্চলে এদের কম দেখা যায়, গ্রামাঞ্চলে বেশি থাকে। নিম্নভূমি এদের প্রিয় এলাকা হলেও সমুদ্রসমতল থেকে ২,১৫০ মিটার উচ্চতায় এদের দেখা গেছে। সচরাচর একা কিংবা ছোট বিচ্ছিন্ন দলে থাকে। অগভীর পানিতে মূর্তির মত ঠায় দাঁড়িয়ে শিকার করে। হঠাৎ করে ঠোঁট পানিতে ছুঁড়ে মেরে শিকার করে। কখনও কখনও পানির উপর হেঁটে হেঁটেও শিকার করে। মাটিতে বা গাছে থাকলে পরিবেশের সাথে খুব মিশে যায়, হঠাৎ করে সনাক্ত করা যায় না। ওড়ার সময় ঘাড় কিছুটা গোটানো থাকে। লেজের তলা দিয়ে পা দু'টি টান টান হয়ে বেরিয়ে থাকে। উড়লে ডানার সাদা রঙ স্পষ্টভাবে নজরে পড়ে। সারাদিন বিভিন্ন জায়গায় বিভিন্নভাবে চরলেও সন্ধ্যায় অনেকগুলো বক একই গাছে আশ্রয় নেয়। মানুষের হাতে বা অন্য কোন প্রাণীর কাছে ধরা পড়লে কিংবা বিপদে পড়লে চোখের মণিতে এরা ঠোকর মারে।

এদের খাদ্যতালিকায় রয়েছে মাছ, জলজ পোকামাকড়, চিংড়ি, ব্যাঙ, ব্যাঙাচি, ফড়িং, কচ্ছপের ছোট বাচ্চা, কেঁচো, সাপের ছানা ইত্যাদি। ঘাসের বীজ খায়। প্রয়োজন অনুসারে শাক-সবজি ও ঘাস খায়। মাটিতে বেশি শিকার করলেও উড়ন্ত অবস্থায় শিকার করার নজির রয়েছে। দিনে রাতে সবসময়ই এরা শিকার করতে পারে। শীতে সাধারণত এরা নিরব থাকে। গ্রীষ্মে এদের ডাকাডাকি বেড়ে যায়। উচ্চস্বরে বার বার ডাকে: "ওয়া-কু...ওয়া-কু..."।

সঠিক অনুচ্ছেদ শিরোনাম কোনটি?
titleA. বর্ণনা
titleB. প্রজনন
titleC. বিস্তৃতি
titleD. স্বভাব
উত্তর: titleD
১৯৭১ সালের ২৯ এপ্রিল সাবেক ব্রিটিশ ডাক যোগাযোগ মন্ত্রী জন স্টোনহাউস বিমান মল্লিককে বাংলাদেশের ডাকটিকিট করে দেয়ার কথা বলেন। পরবর্তীতে ৩ মে হাউস অব কমন্সে ডাকটিকিট নিয়ে জন স্টোনহাউসের সঙ্গে প্রথম বৈঠক করেন তিনি। দ্বিতীয় সাক্ষাতের সময় বিচারপতি আবু সাঈদ চৌধুরীর সঙ্গে বিমান মল্লিককে পরিচয় করিয়ে দেন স্টোনহাউস। বাংলাদেশ আন্দোলনের আরেক সক্রিয় সমর্থক ব্রিটিশ দাতব্য প্রতিষ্ঠান ‘ওয়ার অন ওয়ান্ট’ প্রধান ডোনাল্ড চেসওয়ার্থ কলকাতায় গিয়ে মুজিবনগর সরকারের কাছ থেকে মূল নকশার অনুমোদন নিয়ে আসেন। তারপর স্টোনহাউসের সহযোগিতায় লন্ডনের ফরম্যাট ইন্টারন্যাশনাল সিকিউরিটি প্রেস থেকে ছাপা হয় ডাকটিকিটগুলো। এবার প্রকাশনার পালা। ১৯৭১ সালের ২৬ জুলাই হাউস অব কমন্সে আন্তর্জাতিক সংবাদ সম্মেলনে বিচারপতি আবু সাঈদ চৌধুরী ডাকটিকিটগুলো ও ফার্স্ট ডে কাভার প্রদর্শন করেন। তার পরদিন যুক্তরাজ্যের প্রায় সবকটি সংবাদমাধ্যমে এ খবর গুরুত্বের সঙ্গে প্রকাশিত হয়। ২৯ জুলাই বাংলাদেশের মুক্তাঞ্চলসহ উত্তর-দক্ষিণ আমেরিকা, যুক্তরাজ্য, ইউরোপ, মধ্যপ্রাচ্যের বিভিন্ন দেশে আনুষ্ঠানিকভাবে প্রকাশ পায় স্বাধীন বাংলাদেশের ডাকটিকিট। আটটি ডাকটিকিটের সেটের মূল্য ধরা হয়েছিল এক পাউন্ড নয় পেনি। টিকিট বিক্রির জন্য দায়িত্ব দেওয়া হয় ‘বাংলাদেশ ফিলাটেলিক এজেন্সি’ নামের প্রতিষ্ঠানকে। সারা বিশ্বে ছড়িয়ে পড়ে স্বাধীন বাংলার ডাকটিকিট। বিভিন্ন দেশে সরকার ও গুরুত্বপূর্ণ দপ্তরে টিকিটগুলো পৌঁছায় আলোচনার ঝড় ওঠে।

সঠিক অনুচ্ছেদ শিরোনাম কোনটি?
titleA. বাংলাদেশের প্রথম ডাকটিকিট
titleB. বিবাহিত জীবন
titleC. জন্ম
titleD. পড়াশুনা
উত্তর: titleA
বাংলাদেশের দক্ষিণ পশ্চিমাঞ্চলে এক সমৃদ্ধ জনপদের নাম মাগুরা। ১৭৮৬ সালে ব্রিটিশ আমলে বাংলা প্রদেশের প্রথম গঠিত জেলা যশোর। কিন্তু একজন জেলা কর্মকর্তার পক্ষে এ বৃহৎ জেলার আইন শৃংখলা নিয়ন্ত্রণ ও প্রশাসনিক কাজ করা অসম্ভব হয়ে পড়ে। মুলত মগ জলদস্যুদের হাত থেকে এ জেলার উত্তরাঞ্চলের জন সাধারণকে রক্ষা করার জন্যই ১৮৪৫ সালে যশোর জেলার প্রথম মহকুমা করা হয় মাগুরাকে। মহকুমা গঠন করার পর প্রথম মহকুমা অফিসার হিসেবে আসেন মিঃ ককবার্গ। মহকুমা হবার আগে মাগুরা অঞ্চল ভূষণা ও মহম্মদপুর নামেই সুবিখ্যাত ছিল। পাল রাজত্বের সময় এ অঞ্চলের উত্তর ও উত্তর পূর্ব অংশ শ্রীপুর ও রাজাপুর নামে পরিচিত ছিলো। দক্ষিণ ও দক্ষিণ পূর্ব অংশ ভূষনা। পরবর্তীতে দেশ স্বাধীন হবার পর প্রশাসনিক বিকেন্দ্রীকরণের অংশ হিসাবে মাগুরাকে ১৯৮৪ সালে মহকুমা থেকে জেলায় উন্নীত করা হয়। প্রথম ডেপুটি কমিশনার নিয়োগ করা হয়নি অরবিন্দু করকে। মাগুরা জেলা মোট ৪টি থানা নিয়ে গঠিত। যথা মাগুরা সদর , শ্রীপুর , শালিখা, ও মহম্মদপুর যা ২টি সংসদীয় যথা মাগুরা-১ (জাতীয় সংসদের নির্বাচনী এলাকা) ও মাগুরা-২ (জাতীয় সংসদের নির্বাচনী এলাকা) নির্বাচনী এলাকায় বিভক্ত।

সঠিক অনুচ্ছেদ শিরোনাম কোনটি?
titleA. প্রাথমিক বিদ্যালয়
titleB. ভৌগোলিক সীমানা
titleC. ইতিহাস
titleD. জনসংখ্যা
উত্তর: titleC
ব্যাক্টেরিয়াঘটিত খুংরিকাশিকে ল্যারিঞ্জিয়াল ডিপথেরিয়া, ব্যাক্টেরিয়াল ট্র্যাকি‍য়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিসে বিভক্ত করা যায়৷ "করিনেব্যাক্টেরিয়াম ডিপথেরিয়া " এর ফলে ল্যারিঞ্জিয়াল ডিপথেরিয়া হয়, আবার ব্যাক্টেরিয়াল ট্র্যাকিয়াইটিস, ল্যারিঞ্জোট্র্যাকিওব্রঙ্কাইটিস এবং ল্যারিঞ্জোট্র্যাকিওব্রঙ্কোনিউমোনাইটিস প্রারম্ভিকভাবে ভাইরাসের ফলে হলেও, পরে ব্যাক্টেরিয়া সংক্রমণ ঘটে৷ এর জন্য দায়ী সবচেয়ে সুপরিচিত ব্যাক্টেরিয়া হল "স্ট্যাফাইলোকোকাস অরিয়াস", "স্ট্রেপ্টোকোকাস নিউমোনিয়া", "হিমোফিলাস ইনফ্লুয়েঞ্জা", এবং "মরাক্সেলা ক্যাটারালিস"৷

সঠিক অনুচ্ছেদ শিরোনাম কোনটি?
titleA. চিকিৎসা
titleB. প্রতিরোধ
titleC. দেহ-তন্ত্রে রোগজনিত বিকৃতি
titleD. ব্যাক্টেরিয়াঘটিত
উত্তর: titleD
তরিকুল ইসলাম ১৬ নভেম্বর ১৯৪৬ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) যশোরে জন্মগ্রহণ করেন। পিতা আব্দুল আজিজ পেশায় একজন ব্যবসায়ী ছিলেন ও মাতা মোসাম্মৎ নূরজাহান বেগম ছিলেন একজন গৃহিণী। তিনি ১৯৫৩ সালে যশোর জিলা স্কুলে ভর্তি হয়ে ১৯৬১ সালে প্রবেশিকা পরীক্ষায় পাশ করেন। যশোর মাইকেল মধুসূদন কলেজ থেকে ১৯৬৩ সালে আইএ ও ১৯৬৮ সালে অর্থনীতিতে বিএ পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে এমএ ডিগ্রী অর্জন করেন।

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. মৃত্যু
titleC. রাজনৈতিক জীবন
titleD. জন্ম ও শিক্ষাজীবন
উত্তর: titleD
৫ই জুন, ১৯৯৫ সালে এরিক কর্নেল এবং কার্ল ওয়েইমান এবং সহকারীরা যেআইএলএ পরীক্ষাগারে প্রথম "বিশুদ্ধ" বোস-আইনস্টাইন ঘনীভুত অবস্থা তৈরি করেন। তারা আন্দাজ দুই হাজার রুবিডিয়াম-৮৭ পরমাণুর লঘু বাস্পকে লেসার শীতলীকরণ (যে প্রজুক্তি আবিস্কার করার জন্য এটির আবিস্কারকরা স্টিভেন চু, ক্লাউডি কোহেন-তানুদজি, এবং উইলিয়াম ডি ফিলিপ্স ১৯৯৭ সালে পদার্থবিজ্ঞানে নোবেল পুরস্কার পান) এবং চৌম্বক বাষ্পীভবন শীতলীকরণ প্রক্রিয়ার সমন্বয়ে ১৭০ ন্যানো কেল্ভিন তাপমাত্রার নিচে ঠাণ্ডা করেন। প্রায় ৪ মাস পরে, ওয়লফগাং কেত্তেরলে এমআইটিতে স্বাধীন প্রচেষ্টায় সোডিয়াম-২৩ কে ঘনীভূত করেন। কেত্তেরলের ঘনীভূত অবস্থায় একশ গুণ বেশি পরমাণু ছিল, যা দুটি বিভিন্ন ঘনীভূত অবস্থার মধ্যে কোয়ান্টাম মেকানিক্যাল ব্যতিচার -এর মত গুরুত্বপূর্ণ ফলাফল দেখিয়েছিল। কর্নেল, ওয়েইমান, কেত্তেরলে ২০০১ সালে পদার্থবিজ্ঞানে নোবেল পুরস্কার পান।

যেআইএলএ কাজের একমাস পর রান্ডাল হুলেট ও তার গ্রুপ রাইস বিশ্বাবিদ্যালয়ে লিথিয়াম পরমাণুর ঘনীভূত অবস্থার কথা ঘোষণা করেন। লিথিয়ামের আকর্ষক আন্তক্রিয়া আছে, যা ঘনীভূত অবস্থাকে অস্থিতিশীল করে তোলে, এবং অল্প কিছু পরমাণু ছাড়া বাকিরা বিনষ্ট হবে। পরবর্তীকালে হুলেটের দল দ্যাখান যে ১০০ পরমাণু পর্যন্ত ঘনীভূত অবস্থাকে কোয়ান্টাম চাপের বন্ধনের মাধ্যমে স্থিতিশীল করা যাবে। তখন থেকে বিভিন্ন আইসোটোপকে ঘনীভূত করা হয়েছে।

সঠিক অনুচ্ছেদ শিরোনাম কোনটি?
titleA. বর্তমান গবেষণা
titleB. বগলিউবভ তত্ত্ব
titleC. বায়বীয়
titleD. আইনস্টাইনের অ-আন্তক্রিয়াশীল গ্যাস
উত্তর: titleC
১৯৩১ সালে দীর্ঘদিনের স্পেন রাষ্ট্রের পরিচিতি বহনকারী স্পেনের রাজতন্ত্রের পতন ও দ্বিতীয় স্পেনীয় প্রজাতন্ত্র প্রতিষ্ঠিত হয়। ঐ সময় ফ্রাঙ্কো তেমন কোন উল্লেখযোগ্য ভূমিকা পালন করতে পারেননি। পূর্ববর্তী শাসনামলের চরমপন্থীদের উৎখাত করে বামপন্থী দলগুলো নিয়ে গড়া দ্বিতীয় স্পেনীয় প্রজাতন্ত্রের জোট সরকার। তারা কনজারভেটিভ ও রাজতন্ত্রের কর্মকর্তা হিসেবে ফ্রাঙ্কোসহ অন্যান্য কট্টর সনাতনপন্থী ও স্পেনীয় মুকুটের বিশ্বাসীদের প্রতি ক্রুদ্ধ ছিল। ক্ষমতায় আসার পরপরই দ্বিতীয় প্রজাতন্ত্রের সমর্থক হিসেবে পরিচিত রিপাবলিকানরা স্পেনের সামরিকবাহিনী পুণর্গঠনে উচ্চাভিলাষী প্রচারণায় নামে। অন্যতম প্রধান অংশ হিসেবে জারাগোজায় অবস্থিত "অ্যাকাডেমীয়া জেনারেল মিলিটার" (জেনারেল মিলিটারী অ্যাকাডেমী) বন্ধ করার মাধ্যমে তাকে এ পদ থেকে সরিয়ে নেয়। জুন মাসে যুদ্ধমন্ত্রী মানুয়েল আজানা’র সাথে দ্বিতীয় স্পেনীয় প্রজাতন্ত্র বিষয়ে প্রথমবারের মতো ফ্রাঙ্কো’র কথা কাটাকাটি হয়। ফ্রাঙ্কো ক্যাডেটদের উদ্দেশ্যে সমাপণী ভাষণে অপমানজনক কথকতা আজানা লক্ষ্য করেন। পরবর্তী ছয় মাস পদবিহীন অবস্থায় ফ্রাঙ্কো নজরবন্দীতে ছিলেন।

১৯৩১ সালের শেষদিকে একদল অফিসার রিপাবলিকান সরকারের বিরুদ্ধে মাঠে নামে। প্রথমদিকে ফ্রাঙ্কো সরকার-বিরোধী প্রচারণায় জড়িত হতে চাননি। কঠোর নিয়ন্ত্রিত সামরিক প্রশিক্ষণের মাধ্যমে তিনি কর্তৃপক্ষকে যথেষ্ট সমীহ ও সম্মান করতে শিখেছিলেন। সময়ের প্রেক্ষাপটে তিনি ঊর্ধ্বতনদের আদেশনামা মানতে বাধ্য হন। ছয়মাস পর নিজ প্রদেশ গালিসিয়ার লা করুনায় পদাতিক বাহিনীর দায়িত্ব পান যা ছিল তার জন্য কম মর্যাদাসম্পন্ন।

পরবর্তী পাঁচ বছর স্পেনের অর্থনৈতিক অবস্থা বেশ নিম্নমূখী ছিল, বিদ্রোহ-বিপ্লব এবং সরকারের কেলেঙ্কারীতে পূর্ণ ছিল। এ সময়ে ফ্রাঙ্কো সমমনাদের সাথে আলাপ-আলোচনা চালিয়ে যেতে থাকেন ও অনিশ্চিত রাজনৈতিক প্রেক্ষাপটের দিকে নজর রাখতেন। ১৯৩৩ সালে তিনি ব্যালেরিক আইল্যান্ডস জেলায় কমান্ডারের দায়িত্ব পান। ফ্রাঙ্কো ১৯৩৩ সালে কনজারভেটিভদের নির্বাচনী প্রচারণায় গুরুত্বপূর্ণ ভূমিকা রেখে বিজয়ী হতে সহায়তা করেন। নতুন ক্ষমতাসীন কনজারভেটিভ সরকার ১৯৩৪ সালে তাকে সমর মন্ত্রণালয়ের দায়িত্ব প্রদান করে। এ পর্যায়ে এসেও ফ্রাঙ্কো কখনও ব্যক্তিগত বিশ্বাসবোধের সাথে সামরিক জীবনকে গুলিয়ে ফেলেননি। স্পেনে বামপন্থী শক্তিমত্তা বৃদ্ধিতে ফ্রাঙ্কো বেশ হতাশায় আচ্ছন্ন হয়ে পড়েন ও অনুভব করতে থাকেন যে, সমাজতন্ত্র বিশ্বের জন্য বেশ ভীতিকর বিশেষ করে স্পেনের জন্য।

অ্যাস্তারিয়াসে অক্টোবর, ১৯৩৪ সালে বামপন্থী খনি শ্রমিকদের অরাজকতা উত্থান হলে তিনি কঠোরহস্তে দমনে সহায়তা করেন। এরপর ১৯৩৫ সালে কনজারভেটিভ সরকার তাকে সেনাপ্রধান হিসেবে নিযুক্ত করে যা স্পেনীয় সেনাবাহিনীর অন্যতম উচ্চমর্যাদাসম্পন্ন পদ।

সঠিক অনুচ্ছেদ শিরোনাম কোনটি?
titleA. সেনা অভ্যুত্থান
titleB. প্রারম্ভিক জীবন
titleC. সামরিক জীবন
titleD. দ্বিতীয় স্পেনীয় প্রজাতন্ত্র
উত্তর: titleD
পাকিস্তানে ধর্ষণের ব্যাপকতার জন্য দেশটিতে নারীদের আইনি সুরক্ষার অপর্যাপ্ততাকে দায়ী করা হয়। ১৯৭৯ সালে পাকিস্তান হুদুদ অধ্যাদেশকে আইনে পরিণত করে, যেটিতে ধর্ষণসহ সকল বিবাহ-বহির্ভূত যৌনসম্পর্ককে রাষ্ট্রের বিরুদ্ধে অপরাধ হিসেবে আখ্যায়িত করা হয়। হুদুদ অধ্যাদেশ জারি থাকাকালীন সময়ে হিউম্যান রাইটস ওয়াচ দেশটিতে নারী চুক্তিবদ্ধ শ্রমিকদের ওপর প্রচুর ধর্ষণের ঘটনা লক্ষ করে। ১৯৯২ সালে ১০৬ পৃষ্ঠার একটি প্রতিবেদনে সংগঠনটি পুলিশ কর্তৃক নারী অভিযোগকারিণীদের ওপর শারীরিক ও যৌন নির্যাতনের ঘটনার বিস্তারিত বিবরণ তুলে ধরে। ধর্ষণের মামলা দায়ের এবং বিচারসংক্রান্ত সমস্যাও প্রকট।

সঠিক অনুচ্ছেদ শিরোনাম কোনটি?
titleA. শিশুদের ওপর যৌন নির্যাতন
titleB. সংখ্যালঘু সম্প্রদায়
titleC. বিষয়াবলি
titleD. আইনি ব্যবস্থা
উত্তর: titleD
খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. ছাত্র রাজনীতি
titleB. প্রারম্ভিক জীবন
titleC. ১৯৮৭ থেকে বর্তমান
titleD. রাজনৈতিক জীবন
উত্তর: titleA
সংস্কৃত ভাষায় ‘গুরু’ শব্দের অর্থ শিক্ষক, সহায়ক বা উপদেশদাতা। ১৪৬৯ থেকে ১৭০৮ খ্রিষ্টাব্দের মধ্যে দশ জন নির্দিষ্ট শিখ গুরু শিখধর্মের প্রথা ও দর্শন প্রতিষ্ঠা করেন। প্রত্যেক গুরু পূর্বতন শুরুর শিক্ষার সঙ্গে নতুন কথা যোগ করেন এবং সেগুলি কার্যে পরিণত করেন। এর ফলে শিখধর্মের জন্ম হয়। গুরু নানক ছিলেন শিখধর্মের প্রথম গুরু এবং তিনি তার এক শিষ্যকে উত্তরাধিকারী নির্বাচিত করেছিলেন। গুরু গোবিন্দ সিং সর্বশেষ মানব গুরু। মৃত্যুর পূর্বে তিনি গুরু গ্রন্থ সাহিবকে শিখদের সর্বশেষ এবং চিরকালীন গুরু ঘোষণা করে যান।

গুরু নানকের উত্তরসূরি ছিলেন গুরু অঙ্গদ। তৃতীয় শিখ গুরু গুরু অমর দাসের সময়কাল শিখধর্মের বিকাশের একটি গুরুত্বপূর্ণ পর্যায়। গুরু নানকের শিক্ষা ছিল মোক্ষের অনুসন্ধান করা। গুরু অমর দাস জন্ম, বিবাহ ও মৃত্যু-সংক্রান্ত স্বতন্ত্র প্রথা অনুমোদন করে অনুগামীদের নিয়ে একটি পৃথম সম্প্রদায় গড়ে তোলেন। এছাড়া তিনি "মানজি" (ডায়োসিসের সমতুল্য) নামে একটি যাজক ব্যবস্থাও স্থাপন করেন।

গুরু অমর দাসের উত্তরসূরি ও জামাতা গুরু রাম দাস অমৃতসর শহরটি স্থাপন করেন। এই শহরেই হরমন্দির সাহিব অবস্থিত এবং এটি শিখদের কাছে পবিত্রতম শহর হিসেবে পরিচিত। গুরু অর্জন শিখদের সংগঠিত করতে শুরু করলে মুঘল কর্তৃপক্ষ তাকে বন্দী করে। মুঘল বাহিনী অত্যাচার করে গুরু অর্জনকে হত্যা করলে, তার উত্তরসূরিরা শিখ সম্প্রদায়ে একটি সামরিক ও রাজনৈতিক সংগঠন গড়ে তুলে মুঘল বাহিনীর বিরুদ্ধে যুদ্ধে অবতীর্ণ হন।
শিখ গুরুরা শিখধর্মে এমন এক ব্যবস্থা গড়ে তুলেছিলেন যাতে পরিবর্তিত পরিস্থিতিতে শিখ সম্প্রদায় প্রতিক্রিয়া জানাতে সক্ষম হয়। ষষ্ঠ শিখ গুরু গুরু হরগোবিন্দ অকাল তখত ("সময়াতীত ঈশ্বরের সিংহাসন") ধারণার জন্ম দেন। হরমন্দির সাহিবের উল্টোদিকে অবস্থিত এই অকাল তখত হল শিখধর্মের সর্বোচ্চ নীতিনির্ধারক সংস্থা। "সরবত খালসা" বা খালসা পন্থের একটি প্রতিনিধিসভা বৈশাখী বা হোলা মোহাল্লা উপলক্ষে অকাল তখতে ঐতিহাসিকভাবে সমবেত হন এবং সমগ্র শিখ জাতিকে প্রভাবিত করছে এমন কোনো বিষয় নিয়ে আলোচনার প্রয়োজন হয়, তখন সেই সম্পর্কে উপযুক্ত সিদ্ধান্ত গ্রহণ করেন। "গুরমতা" (অর্থাৎ, ‘গুরুর ইচ্ছা’) হল সরবত খালসার আদেশনামা। এটি গুরু গ্রন্থ সাহিবের উপস্থিতিতে দেওয়া হয়। শিখধর্মের মৌলিক নীতিগুলিকে স্পর্শ করছে, এমন বিষয়েই গুরমতা আদেশনামা দেওয়া যায় এবং এটি সকল শিখ জাতির উপর প্রযোজ্য হয়। গুরমতাকে অনেক সময় "হুকুমনামা"ও বলা হয়। যদিও আনুষ্ঠানিকভাবে হুকুমনামা বলতে গুরু গ্রন্থ সাহিবের একটি স্তোত্রকে বোঝায়। উক্ত স্তোত্রটি শিখ জাতির প্রতি একটি আদেশ।

সঠিক অনুচ্ছেদ শিরোনাম কোনটি?
titleA. শিখ গুরু ও কর্তৃপক্ষ
titleB. উৎসব
titleC. সময়াতীত সত্য
titleD. বিচার ও ন্যায়
উত্তর: titleA
নাইওবিয়াম পর্যায় সারণির পঞ্চম শ্রেণির (টেবিলে দেখুন) চকচকে, ধূসর, নমনীয়, প্যারাচুম্বক ধাতু। এর সর্বশেষ শক্তিস্তরে ৫টি ইলেকট্রন বিদ্যমান, যা পঞ্চম শ্রেণির মৌলের বৈশিষ্ট্য। রুথিনিয়াম (৪৪), রোডিয়াম (৪৫) ও প্যালেডিয়াম (৪৬) এর আশেপাশের মৌলসমূহেও তা দেখা যায়।

নাইওবিয়ামের আণবিক কাঠামো ঘনকাকৃতি স্ফটিকাকার। তবে ত্রিঅক্ষীয় উচ্চমাত্রার পরীক্ষায় নাইওবিয়ামের অ্যানিসট্রপিক আকৃতি দেখা যায় যা ঘনকাকৃতির সাথে সঙ্গতিহীন। তাই, এ সংক্রান্ত আরও গবেষণা ও পরীক্ষা-নিরীক্ষা চলমান।

নাইওবিয়াম ক্রায়োজেনিক তাপমাত্রায় অতিপরিবাহিতা প্রদর্শন করে। বায়ুমণ্ডলীয় চাপে অতিপরিবাহী পদার্থের মধ্যে সর্বোচ্চ ক্রান্তি তাপমাত্রা (৯.২ কে) প্রদর্শন করে। যেকোনো মৌলের চাইতে নাইওবিয়ামের চৌম্বকীয় প্রবেশ্য দৈর্ঘ্য বেশি। সেই সাথে এটি ভ্যান্ডিয়াম ও টেকনিশিয়ামের মতো টাইপ-২ অতিপরিবাহী। তবে নাইওবিয়াম ধাতুর বিশুদ্ধতার ওপর এর অতিপরিবাহিতা ধর্ম নির্ভর।

বিশুদ্ধ অবস্থায় এটি নরম ও নমনীয়, কিন্তু ভেজাল মিশ্রিত করলে এর কাঠিন্য বৃদ্ধি পায়।

নাইওবিয়ামের ক্রস সেকশন নিউট্রন ধারণ ক্ষমতা কম। এ কারণে এটি পারমাণবিক শিল্পে ব্যবহৃত হয় যেখানে নিউট্রনের স্বচ্ছ কাঠামো প্রয়োজন।

সঠিক অনুচ্ছেদ শিরোনাম কোনটি?
titleA. অন্যান্য
titleB. গাঠনিক ধর্ম
titleC. বৈশিষ্ট্য
titleD. মুদ্রা
উত্তর: titleB
মূলত দলীয় উপনেতা ও রাজনৈতিক প্রধান খাইরাত এল-শাতেরই ছিলেন মুসলিম ব্রাদারহুডের মূল রাষ্ট্রপতি পদপ্রার্থী। কিন্তু একটি আদালত প্রচারণা শুরুর আগে শাতের সহ একাধিক প্রার্থীকে নির্বাচনে অযোগ্য ঘোষণা করলে ব্রাদারহুড বা এফজেপি প্রার্থী হিসেবে মুহাম্মাদ মুরসির নাম উঠে আসে, যিনি মূলত সংগঠনটির দ্বিতীয় মনোনয়ন ছিলেন। পরে এফজেপি মুরসিকে তাদের প্রার্থী হিসেবে চূড়ান্ত করে।

ব্রাদারহুডের এক দলত্যাগী জনপ্রিয় নেতার অংশগ্রহণ সত্ত্বেও মুহাম্মাদ মুরসি ২৩ মে, ২০১২ এর নির্বাচনে ২৫.৫ শতাংশ ভোট পান, যা ছিল সর্বোচ্চ। প্রথম পর্বের পর মুহাম্মাদ মুরসি এবং আহমেদ শফিক দ্বিতীয় পর্বের চূড়ান্ত ভোটাভুটির জন্য মনোনীত হন। দ্বিতীয় পর্বের নির্বাচনের আগে মুহাম্মাদ মুরসি মিশরের সর্বস্তরের মানুষের প্রতি আহমেদ শফিকের বিরুদ্ধে অবস্থান নেওয়ার আহবান জানান। মুরসির রাজনৈতিক দল আহমেদ শফিককে, যিনি সাবেক বিমান বাহিনী প্রধান যিনি হোসনি মুবারাকের অধীনের প্রধানমন্ত্রী হিসেবে দায়িত্ম পালন করেন, ক্ষমতাচ্যুত মুবারাকের রক্ষাকর্তা হিসেবে আখ্যায়িত করে প্রচার করে, শফিক নির্বাচিত হলে মিশরের ক্ষমতাচ্যুত স্বৈরশাসন নতুন জীবন পাবে। 

৩০ মে, ২০১২ তারিখে মুহাম্মাদ মুরসি মিশরীয় টেলিভিশন উপস্থাপক তাওফিক ওকাশার বিরুদ্ধে একটি মানহানি মামলা করে বলেন, ওকাশা ইচ্ছাকৃত ভাবে ভুল তথ্য উপস্থাপন করে মুরসি ও তার রাজনৈতিক দলের সম্মানহানি করেছে। মিশরীয় গণমাধ্যমের সূত্রমতে, ওকাশা ২৭ মে তারিখে প্রায় তিন ঘণ্টা ব্যাপী একটি টেলিভিশন বক্তব্যে মিশরে ‘ইসলামপন্থীদের হাতে খ্রিষ্টানদের হত্যাকান্ডের’ প্রমাণাদি তুলে ধরে প্রশ্ন করেন, হত্যাকারীরা কীভাবে দেশ চালাবে। উল্লেখ্য, বিতর্কিত প্রমাণাদিগুলোতে ইসলামপন্থী হিসেবে মূলত মুসলিম ব্রাদারহুডকে ইঙ্গিত করা হয়েছিল।

২৪ জুন, ২০১২ তারিখে মুরসিকে দ্বিতীয় পর্বের নির্বাচনে জয়ী, অর্থাৎ রাষ্ট্রপতি হিসেবে নির্বাচিত ঘোষণা করা হয়। এর পরপরই মুরসি মুসলিম ব্রাদারহুড ও ফ্রিডম অ্যান্ড জাস্টিস পার্টি থেকে আনুষ্ঠানিক অব্যাহতি গ্রহণ করেন।
সেখানে আরও বলা হয়ে থাকে, তিনি মুসলিম ব্রাদারহুড এর মনোনীত প্রার্থী হিসেবে নির্বাচনে যোগদান করেন।

সঠিক অনুচ্ছেদ শিরোনাম কোনটি?
titleA. মৃত্যু
titleB. প্রাথমিক জীবন ও শিক্ষা
titleC. সরকার পরিবর্তন হচ্ছে
titleD. মিশরের রাষ্ট্রপতি নির্বাচন ২০১২
উত্তর: titleD
প্রাচীন সুতানুটির প্রাণকেন্দ্র ছিল শ্যামপুকুর। ১৭৮৫ সালে প্রথম কলকাতার থানাগুলির তালিকা প্রস্তুত করা হয়। এই তালিকায় শ্যামপুকুর থানার নাম পাওয়া যায়। ১৭৫৭ সালে পলাশির যুদ্ধের পর ব্রিটিশরা কলকাতায় অনেক সুসংহতভাবে প্রশাসন ব্যবস্থা গড়ে তোলে। থানাগুলি থেকে সেই সময় নানা নাগরিক সুযোগ সুবিধাও পাওয়া যেত। ১৮৮৮ সাল পর্যন্ত কলকাতার পুলিশ কমিশনার (নগরপাল) মিউনিসিপ্যাল চেয়ারম্যানের (মহানাগরিক) দায়িত্বও পালন করতেন। ১৮৮৮ সালে কলকাতায় যে পঁচিশটি থানার অস্তিত্ব ছিল, তার মধ্যে একটি ছিল শ্যামপুকুর থানা। যদিও আঞ্চলিক গুরুত্বের বিচারে শ্যামপুকুরের তুলনায় অনেক বেশি গুরুত্বপূর্ণ একই থানা এলাকার অন্তর্গত শ্যামবাজার ও বাগবাজার। এই দুই অঞ্চল ছিল সেকালের বাঙালি সংস্কৃতি ও আভিজাত্যের পীঠস্থান।

সঠিক অনুচ্ছেদ শিরোনাম কোনটি?
titleA. ভূগোল
titleB. জনপরিসংখ্যান
titleC. ইতিহাস
titleD. ব্যুৎপত্তি
উত্তর: titleC